stanford-oval/wikipedia huggingface dataset:
1982 במדע
ביוכימיה

סטנלי פרוזינר מפרסם מאמר בנושא פריונים. הרעיון התקבל בביקורת קשה אך בסופו של דבר הוא קיבל פרס נובל על העבודה
הומולין (Humulin), אינסולין אנושי שיוצר בטכניקה של DNA רקומביננטי אושר כתרופה
טכנולוגיה

17 באוגוסט – ייצור מסחרי של תקליטור על ידי חברת פיליפס
1 באוקטובר – תחילת מכירת תקליטורים
14 בדצמבר – הוצאת פטנט על טרנזיסטור IGBT
כימיה

8 באפריל – גילוי גביש כמו-מחזורי על ידי דן שכטמן
29 באוגוסט- יצירת מֵיטְנֶרְיוּם, יסוד מלאכותי ממתכות המעבר, סמלו הכימי Mt, מספרו האטומי 109, נקרא על שם ליזה מייטנר
מדעי המחשב

כתיבת וירוס מחשב ראשון
אוגוסט – תחילת ייצור מחשב קומודור 64. בסך הכל נוצרו מעל 17 מיליון יחידות
פיזיקה

כנס סולווה ה-18 - פיזיקה של אנרגיות גבוהות
רפואה

2 בדצמבר – ניתוח מוצלח ראשון של השתלת לב מלאכותי
פרסים

פרס נובל
פרס נובל לפיזיקה – קנת וילסון ארצות הברית, על התאוריה לתופעות קריטיות בהקשר למעברי פאזה.
פרס נובל לכימיה – אהרון קלוג בריטניה/דרום אפריקה, על פיתוח מיקרוסקופ האלקטרונים הקריסטלוגרפי.
פרס נובל לפיזיולוגיה ורפואה – סונה ברגסטרם שוודיה, בנט סמואלסון שוודיה, ג'ון ר. ויין בריטניה, על גילוי הפרוסטגלנדינים.
פרס נובל לכלכלה - ג'ורג' שטיגלר (ארצות הברית) על מחקריו רבי ההשפעה של מבנים תעשייתיים, תפקוד שווקים והסיבות והתוצאות של רגולציה ציבורית.
מדליית פילדס – שינג-טונג יאו (סין), אלאן קון (צרפת), ויליאם ת'רסטן (ארצות הברית)
פרס טיורינג – סטיבן קוק על תרומתו לתורת הסיבוכיות
נפטרו

18 בינואר – חואנג שיאנפאן, היסטוריון, חוקר תרבות, אנתרופולוג, אתנולוג ובלשן סיני (נולד ב-1899)
28 במרץ – ויליאם פרנסיס ג'יוק, כימאי קנדי, חתן פרס נובל לכימיה לשנת 1949 על עבודתו בחקר תכונות החומר בטמפרטורות הקרובות לאפס המוחלט (נולד ב-1895)
9 באפריל – רוברט האבמן, כימאי גרמני, דיסידנט וחסיד אומות העולם (נולד ב-1910)
12 ביוני – קרל פון פריש, ביולוג אוסטרי חתן פרס נובל לפיזיולוגיה ורפואה לשנת 1973 על פענוח שפת הדבורים (נולד ב-1886)
29 ביוני – ולדימיר זבוריקין, ממציא אמריקאי-רוסי מחלוצי הטלוויזיה (נולד ב-1889)
18 ביולי – רומן יאקובסון, בלשן יהודי רוסי, היגר לצ'כוסלובקיה ולארצות הברית, דמות מובילה בחוג הבלשני של מוסקבה (נולד ב-1896)
2 באוגוסט – ניקולאי פיליוגין, מהנדס סובייטי וחלוץ בתחום פיתוח מערכות הנחיה ובקרה לטילים, משגרי לוויינים וחלליות (נולד ב-1908)
15 באוגוסט – אקסל הוגו תיאודור תיאורל, ביוכימאי שוודי, חתן פרס נובל לפיזיולוגיה ורפואה לשנת 1955 על מחקר על אנזימים ופעולתם, במיוחד אנזימים מחמצנים (נולד ב-1903)
23 באוגוסט – סטנפורד מור, ביוכימאי אמריקאי, חתן פרס נובל לכימיה לשנת 1972, על תרומתו להבנה של הקשר בין המבנה הכימי לפעילות הקטליטית של מולקולת הריבונוקלאז (נולד ב-1913)
1 בספטמבר – לודוויג גאורג ביברבך, מתמטיקאי גרמני, נודע כתומך המפלגה הנאצית, וטען לקשר בין גזע לבין דרך-חשיבה מדעית (נולד ב-1886)
ג'יי. סי. שאזיי

| --- | --- |

ג'ושוע סקוט שאזיי
 לידה:  8 באוגוסט 1976 (בן 48) וושינגטון די. סי., ארצות הברית 
 מוקד פעילות:  ארצות הברית 
 תקופת הפעילות:  מ-1988 
 מקום לימודים:  תיכון בואי 
 סוגה:  מוזיקת האוס 
 סוג קול:  טנור 
 שפה מועדפת:  אנגלית 
 חברת תקליטים:  ג'ייב רקורדס 
 jcchasez.com
 פרופיל ב-IMDb
 
ג'ושוע סקוט שאזיי (באנגלית: Joshua Scott Chasez; נולד ב-8 באוגוסט 1976) הוא זמר אמריקאי. בעבר היה סולן להקת אן סינק, ושיחק בתוכניות טלוויזיה. מכונה לרוב ג'יי. סי. (JC) שהם ראשי התיבות של שמו.
ביוגרפיה

ג'ושוע סקוט שאזיי נולד בוושינגטון הבירה, אומץ על ידי רוי וקרן שאזיי בגיל חמש, וגדל בבואי שבמרילנד. הוא היה ילד ביישן, אך בעקבות התערבות עם חבר בגיל 12 על עשרים דולר הוא נכנס לתחרות כישרונות בה הוא זכה במקום ראשון. בעקבות התחרות הוא החל להשתתף בהפקות תיאטרון מקומיות שם צבר ביטחון עצמי.
אמו ראתה מודעה בעיתון וושינגטון פוסט על אודישנים למועדון מיקי מאוס. ג'ושוע הלך לאודישנים, ונבחר לגלגול השלישי של התוכנית. הוא הופיע בה בין השנים 1990–1994.
שאזיי נסע עם אביו לאורלנדו, פלורידה, שם הוא הפגין נוכחות בימתית וכישרון מולד להופעה עד שציידי הכישרונות של התוכנית הציעו לו במקום תפקיד בתוכנית. הוא הופיע בתוכנית בין השנים 1990–1994 יחד עם ג'סטין טימברלייק, בריטני ספירס, כריסטינה אגילרה, קרי ראסל וראיין גוסלינג.
באותה תקופה התוכנית הוקלטה באורלנדו ואילו המשפחה גרה בבואי. המשפחה החליטה ששאזיי. יעבור עם אביו לאורלנדו ואילו אימו תישאר עם אחיו ואחותו בבואי. מכיוון שהתוכנית עסקה במוזיקה וגם בקטעי משחק, לכול צוות השחקנים הייתה הזדמנות לעסוק בשני התחומים- משחק וזמרה. התוכנית בוטלה בשנת 1994 וכול חברי הצוות חזרו לביתם, אך שאזיי. נשאר בקשר עם חלק מהצוות איתו הוא הופיע- ובעיקר עם ג'סטין.
בשנת 1996 כריס קירקפטריק, שהכיר את ג'סטין, הציע לו להקים להקה. ג'סטין פנה לשאזיי., שהסכים לנסוע לאורלנדו על מנת להיפגש עימם. באורלנדו, השלישייה החליטה לצאת למועדון, שם הם נתקלו בג'ואי פאטון שעבד עם כריס באולפני יוניברסל והציעו לו להצטרף ללהקה. מכיוון שהם היו צריכים זמר נוסף ללהקה בעל קול בס, ג'סטין התקשר למורה שלו לשעבר לזמרה שהמליץ לו על לאנס בס וכך נוצרה להקת אן סינק.
במהלך השנתיים בין מועדון מיקי מאוס להקמת אן סינק, שאזיי. עבד על כישוריו ככותב שירים בלוס אנג'לס ובנאשוויל, בירת מוזיקת הקאנטרי, אך לא ניסה לכתוב עבור להקתו עד להוצאת תקליטם השלישי "No strings attached". באותו אלבום הוא שלח את ידו לראשונה גם בהפקה.
כיום שאזיי מתגורר בווינטר פארק, פלורידה (עיר הממוקמת צפונית מזרחית לאורלנדו).
היחסים בתוך הלהקה

שאזיי. נחשב האחראי מבין חברי הלהקה והכינוי שהודבק לו - Big daddy - מצביע על כך. שאר חברי הלהקה מודים ששאזיי. הוא זה שדואג שהם יעשו את הדבר הנכון כמו ללכת לישון מוקדם אם יש להם יום צילומים למחרת. הוא נחשב גם לחבר הכי אנרגטי בלהקה. חברי הלהקה טוענים כי הקשר ביניהם הוא חברי ואיתן ויישאר לאורך שנים. לשאלה למה הם התחילו בכלל את דרכם בעולם המוזיקה הם עונים כי הם עושים זאת מתוך אהבה למוזיקה ולהופעה בפני קהל.
פרויקטים מחוץ ללהקה

לאחר שחרורו של האלבום הרביעי של הלהקה "Celebrity", החליטו חברי הלהקה לקחת מנוחה. בתקופה זו שאזיי. החליט להקליט אלבום סולו בשם "סכיזופרני" ("Schizophrenic"). הוא טוען כי השם מתאר נכונה את רוח האלבום בו יש ערב רב של סגנונות מוזיקליים שונים. האלבום הגיע למקום ה-17 המכובד ברשימת הבילבורד האמריקאי (billboard) ב 13 במרץ 2004. באלבום הוא עבד עם מפיקים שונים על מנת ליצור את האקלקטיות המוזיקלית כמו Riprock ,Alex G וBasement Jaxx. הוא גם תרם את קולו לאלבומו קיש-קש (kish kash) של Basement Jaxx בשיר "Plug it In".
בשנת 2008 השתתף בתפקיד קטן בסרט האימה "Killer Movie" שביים ג'ף פישר, לצד פול וסלי וטורי דה ויטו. בשנת 2016 שיחק בסרט המוזיקלי "ליל הפתיחה" לצד טופר גרייס ואלונה טל.
חייו האישיים

יצא עם הזמרת פרגי מלהקת בלאק אייד פיז ועם השחקניות טארה ריד ואווה לונגוריה. היה בקשר ממושך עם עורכת עיתון אין טאץ' (In Touch weekly magazine) בובי תומאס.
טריוויה

בילדותו נקרא ג'וש, אך כאשר הוא הצטרף לתוכנית מועדון מיקי מאוס, היה שם כבר מגיש שנקרא ג'וש ולכן שינו את שמו לג'יי. סי. במקום.
נכנס לרשימת האתר הגברים הכי יפים most beautiful man מאז שנת 2002.
נבחר לאחד ממאה הרווקים הנחשקים ביותר לשנת 2000 לפי המגזין פיפל.
את השיר הראשון שלו הוא כתב בגיל 18. השיר נקרא "Give in to me" והוא נכלל באלבום של הסקספוניסט יו גרוב.
כתב שירים לאלבומי להקתו וגם ללהקות אמריקאיות אחרות כגון: Boyz and Girlz United, Wild Orchid, Girls Aloud, Innosense, Scene 23.
בגלל "תקלת ההלבשה" של ג'סטין טימברלייק וג'נט ג'קסון במהלך הופעת המחצית של הסופרבול בוטלה הופעתו המתוכננת של שאזיי בתחרות פוטבול אחרת. ההסבר שניתן הוא שהמילים לשירו "Some Girls Dance With Women" הן בוטות מדי.
ב 13 באוגוסט 2004 נפגע ביתו מעץ גדול שנפל עליו בגלל סופת ההוריקן צ'ארלי. אף על פי ששאזיי. היה בבית באותו זמן הוא לא נפגע.
ויקטוריה המילטון

| --- | --- |
אין תמונה חופשית
 לידה:  5 באפריל 1971 (בת 53) וימבלדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1995 
 מקום לימודים:  האקדמיה למוזיקה ולאמנויות הדרמה של לונדון  Prior's Field School  Godalming College 
 פרסים והוקרה:  פרס עולם התיאטרון (2003)  פרס איבנינג סטנדרד לתיאטרון לשחקנית הטובה ביותר 
 פרופיל ב-IMDb
 
ויקטוריה המילטון (באנגלית: Victoria Hamilton; נולדה ב-5 באפריל 1971) היא שחקנית אנגלייה ידועה מהופעותיה על הבמה ועל מסכי הטלוויזיה.
ביוגרפיה

המילטון נולדה בשם ויקטוריה שארפ בווימבלדון שבלונדון, וגדלה בגודלמינג שבמחוז סארי. היא למדה באקדמיה למוזיקה ולאמנויות הדרמה של לונדון.
המילטון ידועה מתפקידיה בדרמות תקופתיות. היא הופיעה בתפקיד רובי פראט בסדרת הדרמה "הדרך לקנדלפורד" של BBC1. תפקידים נוספים היו כגברת פורסטר בסדרה זוכת האמי "גאווה ודעה קדומה" משנת 1995, ובתפקיד מריה ברטרם בסרט הקולנוע "מנספילד פארק" מ-1999. ב-2001 גילמה את דמותה של המלכה ויקטוריה בסרט הטלוויזיה "ויקטוריה ואלברט" בהפקה של ה-BBC, וכיכבה לצידו של ג'ונתן פירת'.
היא שיחקה בתפקיד אורח בפרק "גן המוות" בסדרת המתח "רציחות במידסומר" בתפקיד הילרי אינקפן-תומאס, כבת בלתי חוקית ומדוכאת. ב-2013 גילמה את פגי בסדרת הטלוויזיה "שרידים".
המילטון הייתה חברה בלהקת התיאטרון של פיטר הול, בלהקה השייקספירית המלכותית ובתיאטרון הלאומי. כמו כן הופיעה בווסט אנד ובברודוויי. ב-1995 השתתפה במחזה "אלוף הבונים" מאת איבסן, בבימויו של הול ובכיכובם של אלן בייטס וג'מה ג'ונס.
ביוגרפיה > חיים אישיים

המילטון נשואה לשחקן מארק בייזלי (Mark Bazeley) ולהם בן אחד.
פרסים

1996, פרס חוג מבקרי התיאטרון: השחקנית החדשה הטובה ביותר על תפקידה ב"אלוף הבונים" ו-"Retreat"
2004, פרס איבנינג סטנדרד: השחקנית הטובה ביותר על תפקידה ב-"פתאום, בקיץ האחרון"
2004, What's On Stage Award: השחקנית הטובה ביותר על תפקידה ב-"A Day in the Death of Joe Egg"
2004, פרס תיאטרון בארקלייס: השחקנית הטובה ביותר על תפקידה ב"כטוב בעיניכם" בתיאטרון קרוסיבל שפילד ותיאטרון ליריק המרסמית'
1995, פרס איאן צ'ארלסון: להקת פיטר הול "אלוף הבונים"
2002, פרס אוליבייה: השחקנית הטובה ביותר על תפקידה ב-"A Day in the Death of Joe Egg"
2003, פרס טוני: שחקנית ראשית הטובה ביותר על תפקידה ב-"A Day in the Death of Joe Egg"
2002, פרס אוליבייה: השחקנית הטובה ביותר על תפקידה במחזה "פתאום, בקיץ האחרון"
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1995 |  | Cone Zone | זנדה וורד | סרט טלוויזיה |
| 1995 | אהבה כמוסה | Persuasion | הנרייטה מאסגרוב |  |
| 1995 | גאווה ודעה קדומה | Pride and Prejudice | גברת פורסטר | מיני סדרה |
| 1996 | הסוחר מוונציה | The Merchant of Venice | נריסה | סרט טלוויזיה |
| 1998 | המלך ליר | King Lear | קורדיליה | סדרת טלוויזיה |
| 1999 | מנספילד פארק | Mansfield Park | מריה ברטרם |  |
| 2000 | רציחות במידסומר | Midsomer Murders | הילרי אינקפן | סדרת טלוויזיה (בפרק "Garden of Death") |
| 2001 |  | The Savages | ג'סיקה | סדרת טלוויזיה (6 פרקים) |
| 2001 | ויקטוריה ואלברט | Victoria & Albert | המלכה ויקטוריה | סדרת טלוויזיה |
| 2002 |  | A Day in the Death of Joe Egg | שילה | סרט טלוויזיה |
| 2002 | לפני שאת הולכת | Before You Go | קתרין |  |
| 2002 |  | Babyfather | לוסי פריי | סדרת טלוויזיה (2 פרקים) |
| 2002 | היה שלום, מר צ'יפס | Goodbye, Mr. Chips | קאתי | סרט טלוויזיה של ITV |
| 2003 |  | In Search of the Brontës | שרלוט ברונטה | סרט טלוויזיה |
| 2005 |  | Twisted Tales | ג'סי ואסקס | סדרת טלוויזיה (בפרק "The Magister") |
| 2005 |  | To the Ends of the Earth | מיס גרנהם | מיני סדרה (2 פרקים) |
| 2005 |  | A Very Social Secretary | קימברלי פורטייר | סרט טלוויזיה |
| 2005 | יריחו | Jericho | מיס גרינוויי | סדרת טלוויזיה (בפרק "To Murder and Create) |
| 2006 | סקופ | Scoop | ג'אן |  |
| 2006 | ים סרגסו הרחב | Wide Sargasso Sea | הדודה קורה | סרט טלוויזיה |
| 2006 |  | The Shell Seekers | ננסי צ'מברלין | סרט טלוויזיה |
| 2007 | משפט ועונש | Trial & Retribution | סוזי מקדונלד | סדרת טלוויזיה (בפרק "Curriculum Vitae: Part 1") |
| 2007 |  | The Time of Your Life | אסתר | סדרת טלוויזיה (6 פרקים) |
| 2008 |  | French Film | שריל |  |
| 2008 | הדרך לקנדלפורד | Lark Rise to Candleford | רובי פראט | סדרת טלוויזיה (25 פרקים 2008–2011) |
| 2010 | המטבח של סלייטר | Toast | אמא | סרט טלוויזיה |
| 2013 | שרידים | What Remains | פגי סקוט | סדרת טלוויזיה |
| 2014 | המשחק | The Game | שרה מונטאג | סדרת טלוויזיה |
| 2015, 2017 | דוקטור פוסטר | Doctor Foster | אנה | סדרת טלוויזיה |
| 2015 | קראו למיילדת | Call the Midwife | אייריס וילטס | סדרת טלוויזיה |
| 2018-2016 | הכתר | The Crown | אליזבת, המלכה האם | סדרת טלוויזיה |
| 2018 | הצהרה עמוקה | Deep State | מייגן סאליבן | סדרת טלוויזיה |
| 2020 | חיים ביחד | Life | בלה סטון | סדרת טלוויזיה; 6 פרקים |
| 2020-הווה | קוברה | Cobra | אנה מרשל | תפקיד ראשי (3 עונות); 18 פרקים |
| TBA |  | The Crow Girl | המפקחת ורייאטי פאונד | סדרת טלוויזיה עתידית של פרמאונט+ |
הערות שוליים

↑  Victoria Hamilton Biography, IMDb
| --- | --- |
בקרת זהויות :  PLWABN: 9812000804305606  BIBSYS: 90085365  BnF: cb16608861c (data)  GND: 1122664117  ISNI: 0000 0000 8292 1452  LCCN: nr2002014566  MusicBrainz: 6a2cbf7a-2bd7-4ea5-aa92-098c8aa81a31  NTA: 069263434  SUDOC: 194448142  VIAF: 108747055   WorldCat (עם VIAF): 108747055
ג'ון ויקליף

| --- | --- |

ג'ון ויקליף, חיתוך עץ
 לידה:  שנות ה־20 של המאה ה־14 Hipswell, הממלכה המאוחדת 
 פטירה:  31 בדצמבר 1384 Lutterworth, הממלכה המאוחדת 
 מדינה:  ממלכת אנגליה 
 השכלה:  מרטון קולג'  קווינ'ס קולג' 
 מעסיק:  אוניברסיטת אוקספורד 
 השקפה דתית:  נצרות פרוטסטנטית 
 
ג'ון ויקליף (באנגלית: John Wycliffe;‏ 1330 – 31 בדצמבר 1384) היה כומר אנגלי ממבשרי הרפורמציה הפרוטסטנטית, שקראה תיגר על הכנסייה הקתולית.
ביוגרפיה

ויקליף נולד ביורקשייר שבצפון אנגליה בשנת 1330. לאחר שרכש השכלה, התמנה לפרופסור באוניברסיטת אוקספורד והפך לכומר האישי של המלך אדוארד השלישי.
ויקליף מתח ביקורת על תשלום המס השנתי לאפיפיור שכפה המלך ג'ון על האנגלים למעלה מ-150 שנה קודם לכן. הוא טען, כי הכמורה חייבת למשוך ידה מכל החזקת רכוש; חובה עליה להיות ענייה ולעסוק בעשיית מעשים טובים. הוא הפיץ את הרעיון כי כתבי הקודש הם קנה מידה קובע ויחידי בענייני דת, וכי כל אדם יכול להיגאל על ידי אלוהים במישרין, ללא עזרת הכמורה. כן האמין, שעל טקסי הפולחן בכנסייה להיות פשוטים וצנועים יותר.
תרגום התנ"ך

ויקליף האמין שכתבי הקודש הם הדרך המהימנה להגיע לאמת אודות האל. אבל מכיוון שרבים מבני עמו לא דיברו לטינית, וודאי שלא עברית, יוונית וארמית, גישתם לכתבי הקודש הייתה עקיפה בלבד, ויודעי-הלטינית יכלו לשלוט בהם כרצונם. זו הסיבה שהובילה את ויקליף ליטול חלק בתרגום המקרא מלטינית לאנגלית. אין ספק שוויקליף הוא שיזם את התרגום והנהיג את העוסקים בו, אך המזכה על התרגום הוענק באופן כללי לכל אלה שעסקו בו, ללא מדרג או ציון החלקים המסוימים שתרגמו, ולכן אין לדעת מה הייתה מידת השפעתו המדויקת של ויקליף על הנוסח הסופי.
לעומת התרגום הקודם של המקרא לאנגלית, שנערך על ידי ניקולאס הירפורד (אנ'), היה התרגום של ויקליף ועמיתיו בהיר וקריא יותר. הגהתו הסופית נעשתה על ידי אחיו הצעיר של ויקליף ב-1388.
נותרו שני כתבי יד של הגרסה הלא-מוגהת של התרגום. הדבר מעיד על הפופולריות של הספר במאה ה-15. אנשי סיעתו של ויקליף, שתמכו בגישתו בתרגום, כונו על ידי יריביהם "אנשי התנ"ך".
השקפותיו

ויקליף סבר כי כתבי הקודש הם הדרך האמינה היחידה להכרת האל, וביקש לאפשר לכל הנוצרים להסתמך עליהם, מבלי להזדקק לאפיפיור ולאנשי-דת. הוא טען שאין כל בסיס מקראי למוסד האפיפיורות. דרשותיו הביעו אמונה עזה בגורל, אמונה שהביאה אותו להכריז על 'הכנסייה הבלתי נראית של הנבחר', שנועדה לאלה שנגזר דינם לחסד, להבדיל מהכנסייה הקתולית ה'נראית'. לפי ויקליף, הכנסייה היא כליל הטוב והברכה; לאבודים ללא תקנה, החוטאים הנצחיים, אין בה נחלה; ומעל לכל - אין כי אם כנסייה עולמית אחת, ומחוץ לה אין כל ישועה.
כתביו המוקדמים בנושאי דת ופוליטיקה מגינים על מוסד המדינה ועל זכויותיו על הפרט. בספרו "על הכנסייה" (1379), טוען ויקליף מפורשות לעליונות המלך על הכמורה. נוסף על כך, במתקפה מובהקת על הקתוליות, דחה ויקליף את רעיון הגיהנום, והביע הסתייגות ממנהגי הפרישות, מהצליינות, מנוהג הכנסייה למכור כתבי מחילה ומהסגידה לקדושים. נוכח גישתו כלפי הקתוליות, ניתן להניח שהושפע ממתנגדיה המוקדמים. ויקליף הוא שקבע את אחד מעיקרי הרפורמציה: עליונות סמכותו של המקרא בחייו ובאמונתו של הנוצרי.
התפשטות תורתו

לאחר שתרגם את התנ"ך, החל ויקליף להרביץ את משנתו בחסידיו. הוא היה משלחם בזוגות, שניים-שניים, להורות ולשרת את העם. אותם זוגות-כמרים, כונו בשם "הכמרים העניים", ואילו האנשים שקיבלו את תורת ויקליף מפי אותם כמרים, נקראו בשם לוֹלרדים (אנ').
מאחר שתורת ויקליף נגדה את ההלכות הקתוליות, דן אותה האפיפיור לכף חובה. ואולם הפופולריות של ויקליף ומגינו רב העוצמה הצילו את חייו.
לאחר מותו, נרדפו חסידיו ללא רחם, ובמאת השנים שלאחר מכן (1382 – 1480) הועלו על המוקד ככופרים. בשנת 1428, בהוראת האפיפיור מרטינוס החמישי, נשרפו ספריו של ויקליף וגופתו הוצאה מקברה. תורתו נעקרה מהשורש ובמשך למעלה ממאה שנים שוב לא ערער איש באנגליה על סמכותה של הכנסייה הקתולית.
השפעתו

בשלהי המאה ה-14, הביאו חוקרים שלמדו בשעתם באוקספורד את כתביו של ויקליף לבוהמיה, ושם מצאה לה תורתו של ויקליף תומך נלהב בדמותו של יאן הוס שהיה רקטור אוניברסיטת קארל בפראג, מטיף מקובל ומנהיג תנועה שדרשה רפורמה בכנסייה. את אשר החל ויקליף, השלים הוס, ולשניהם נזקפת זכות הראשונים למהפכה הדתית שהובילה לרפורמת הנצרות הפרוטסטנטית.
לקריאה נוספת

ברברה טוכמן, ראי רחוק: המאה ה-14 הרת הפרענויות, הוצאת דביר, תל אביב, תשנ"ה, 1995, עמ' 282 והלאה.
הערות שוליים

↑  Walker, Williston (1958). A History of the Christian Church. New York, NY: Charles Scribner's Sons. p. 269. ASIN B00087NRC8.
↑  ד"ר לתאולוגיה באוקספורד, בן תקופתו של ויקליף ואחד מידידיו.
↑  כתבי יד שלא עברו הגהה לא נוטים לשרוד 600 שנה; מעט מאוד כאלה קיימים בעולם.
↑  רעיון תאולוגי, לפיו הקשר הטבעי ביותר של האדם עם האל הוא הקשר הישיר, נטול תיווך של מוסדות ארציים (ככנסייה הקתולית) או אישים שפועלים מטעמם.
↑  'נראית' משמש כאן כשם גנאי, שמדגיש את חומריותה וארציותה של הכנסייה, בניגוד לאל הנשגב, שלא ניתן לראותו.
↑  שמבטיחים לרוכשם מקום בעולם הבא.
↑  John Wyclif, Stanford Encyclopedia of Philosophy (באנגלית)
| --- | --- |
בקרת זהויות :  NLI: 987007269932705171  PLWABN: 9810562954205606  BIBSYS: 90106461  BNE: XX873208  BnF: cb11999404c (data)  BPN: 61246235  CANTIC: a10179720  CiNii: DA02817168  GND: 118632299  ICCU: SBLV115950  ISNI: 0000 0001 1665 0647  LCCN: n79060439  LNB: 000338261  NDL: 00649787  NKC: jn20000701964  NLA: 35622455  NLK: KAC201902939  NTA: 069401799  RERO: 02-A000176429  SELIBR: 200725  SNAC: w6w97wjk  SUDOC: 028089685  Trove: 1018237  ULAN: 500330566  VcBA: 495/20684  VIAF: 98313983   WorldCat (עם VIAF): 98313983
דנגפנג

| --- | --- |

פוטומונטז' של דנגפנג
 מדינה:  הרפובליקה העממית של סין הרפובליקה העממית של סין
 מחוז:  חנאן
 נציבות עירונית:  ג'נגג'ואו
 שטח:  1,217 קמ"ר
 גובה:  2,400 מטרים
 אוכלוסייה:  ‏
  ‑ בנפה עירונית:  729,332 (2020)
  ‑ צפיפות:  599.3 נפש לקמ"ר (2020)
 קואורדינטות:  34°27′19″N 113°01′31″E﻿ / ﻿34.455278°N 113.025278°E﻿ / 34.455278; 113.025278
 אזור זמן:  UTC +8
 http://www.dengfeng.gov.cn
  מפת מיקום  מפה מפורטת   (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןדנגפנג(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןדנגפנג  he tabBackground:;tabBorder:#aaa;defaultTab:0;
דנגפנג (בסינית: 登封; בפין-יין: Dēngfēng) היא נפה עירונית השייכת לנציבות העירונית ג'נגג'ואו, בירת מחוז חנאן שבמזרח-מרכז הרפובליקה העממית של סין. בהיסטוריה הייתה העיר קרויה פעם יָאנְגְצֶ'נְג (陽城, פין-יין Yángchéng) ושימשה כמה פעמים בהיסטוריה העתיקה של סין אחת מערי הבירה של שושלות דוגמת שושלת שיה ושושלת ג'ואו. השם דנגפנג הוענק לה בשנת 696 על ידי הקיסרית היחידה בתולדות סין וו דזה טיין (שלטה 690–705) משושלת ג'ואו השנייה (למעשה חלק משושלת טאנג).
אורכה של הנפה (ממזרח למערב) 56 קילומטרים ורוחבה (מצפון לדרום) 35.5 קילומטרים ושטחה 1,217 קמ"ר. רוב שטח הנפה הררי והאקלים הוא יבשתי ממוזג. ע"פ מפקד האוכלוסין משנת 2020 אוכלוסיית הנפה מנתה 729,332 תושבים.
העיר דנגפנג שוכנת למרגלות הר סונג, אחד מההרים הקדושים בסין. העיר היא אחד מהמרכזים הרוחניים הנודעים ביותר בסין, והיא משמשת משכן למוסדות דתיים שונים ולמקדשים דוגמת מקדש ג'ונְגְיְוֵּה הדאואיסטי, מנזר שאולין הנודע הבודהיסטי ואקדמיית סונְגְיָאנְג הקונפוציאנית, מכאן הכינוי הפיוטי שמקורו בספרות הסינית "מרכז השמים והארץ".
אתר המורשת העולמית: מונומנטים היסטוריים של דנגפנג

בשנת 2010 צרף ארגון אונסק"ו כמה מהאתרים ההיסטוריים הידועים ביותר בנפת דנגפנג לרשימת אתרי המורשת העולמית בשם: 'אתרים היסטוריים של דנגפנג ב"מרכז השמים והארץ"'. אתר המורשת כולל שמונה אתרים המשתרעים על שטח של 8.25 קמ"ר ומוקפים באזור חיץ ששטחו 35 קמ"ר, וכוללים: שערים, מקדשים, אקדמיה קונפוציאנית ומצפה כוכבים.
אתר המורשת העולמית: מונומנטים היסטוריים של דנגפנג > רשימת האתרים הכלולים באתר המורשת העולמית

שערי טָאיְשְׁה צ'וֵּה ומקדש ג'ונְגְיְוֵּה
שערי שָׁאושְׁה צ'וֵּ'ה
שערי צִ'ימוּ צ'וֵּ'ה
הפגודה של מקדש סונְגְיְוֵּה
המכלול האדריכלי של מנזר שאולין
מקדש חְווֵיְשָׁאן
אקדמיית סונְגְיָאנְג ללימודים קלאסיים
מצפה הכוכבים בגָאוצֶ'נְג
הערות שוליים

↑  China: Hénán (Prefectures, Cities, Districts and Counties) - Population Statistics, Charts and Map, www.citypopulation.de
↑  Historic Monuments of Dengfeng in "The Centre of Heaven and Earth." UNESCO World Heritage Centre
↑  Historic Monuments of Dengfeng in "The Centre of Heaven and Earth." UNESCO World Heritage Centre
| --- | --- |
בקרת זהויות :  NLI: 987007550580705171  BnF: cb151169919 (data)  GND: 1315157063  LCCN: n2016023482  NKC: ge530215  NLA: 36606163  VIAF: 26144648217783092027   WorldCat (עם VIAF): 26144648217783092027
נטלי פרס

| --- | --- |

נטלי פרס
 לידה:  15 באוגוסט 1980 (בת 44) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2001 
 פרופיל ב-IMDb
 
נטלי פְּרֵס (באנגלית: Natalie Press; נולדה ב-15 באוגוסט 1980) היא שחקנית יהודייה-אנגלייה. ב-2010 הייתה מועמדת לפרס באפט"א על תפקידה בדרמה של ה-BBC "חמש בנות" בבימויה של פיליפה לות'ורפ. היא מוכרת מהופעתה בסרט הקולנוע "אהבה של קיץ", ובסרטים עצמאיים אחדים בהם הסרט הקצר "Wasp" שזכה ב-2005 בפרס האוסקר לסרט הקצר הטוב ביותר בלייב אקשן.
ביוגרפיה

נטלי פרס נולדה בצפון לונדון. היא גדלה כיהודייה (אביה הוא יהודי ואמה הייתה קתולית שהתגיירה). היא למדה אמנות יפה באוניברסיטה, ואחר כך עבדה בעבודות זמניות במזכירות, וכפקידה בחנות וידאו על להצלחת הסרט "אהבה של קיץ".
קריירה

הופעתה הראשונה של פרס בטלוויזיה הייתה ב-2001 בסדרת הטלוויזיה "הולבי סיטי". הופעת הבכורה שלה בקולנוע היה בסרט קצר בשם "Wasp" משנת 2003, שזכה ב-2005 בפרס אוסקר לסרט הקצר הטובה ביותר. היא זכתה להכרה על הופעתה בסרט "אהבה של קיץ" משנת 2004 וזכתה בפרסים מטעם חוג מבקרי הקולנוע של לונדון ומטעם פרסי הקולנוע הבריטי של איבנינג סטנדרד. עוד הייתה מועמדת לפרס האקדמיה האירופית לקולנוע בקטגוריית השחקנית האירופית הטובה ביותר. ההופעה המקצועית הראשונה של פרס בתיאטרון הייתה במחזה "The Weather" מאת קלייר פולארד, שהועלה בתיאטרון רויאל קורט ב-2004 במסגרת עונת מחזאים צעירים. ב-2005 גילמה פרס את קאדי טורווידרופ (לבית ג'ליבי) בסדרת הדרמה "בית קדרות" של ה-BBC, עיבוד לרומן באותו שם מאת צ'ארלס דיקנס. עוד ב-2005 השתתפה בדרמה הטלוויזיונית "מר הארווי מדליק נר".
ב-2005 כיכבה פרס בסרט "Song of Songs" של ג'וש אפיגנאנסי (אנ'), שזכה בפרס הסרט הבריטי הטוב ביותר בפסטיבל אדינבורו. ב-2006 שיחקה פרס בסרט קצר של אותו במאי "Ex Memoria", בהפקה של המפיקה זוכת האוסקר מיה בייז (Mia Bays). הסרט עוסק באישה החולה במחלת אלצהיימר. פרס גילמה את הדמות הראשית בצעירותה. הסרט היה מועמד לפרס הסרט הקצר הטוב ביותר מטעם הקולנוע הבריטי העצמאי.
ב-2006 הופיעה פרס בסרט "Red Road" (בבימויה של אנדריאה ארנולד שביימה גם את "Wasp") שזכה בפרס בפסטיבל קאן בשנת 2006. עוד שיחקה בדרמה בת שני חלקים בשם "Damage" ששודרה בטלוויזיה האירית. באותה שנה זכתה בפרס מגזין גלאמור (אנ') לשחקנית החדשה הטובה ביותר.
ב-8 במרץ 2007 הופיעה פרס בערב התרמה שנערך בגלריית אמנות וייטצ'אפל (אנ') לצדם של ריס איוואנס, מרטין מק'קוצ'ון וסמנתה מורטון. ב-2007 הייתה פרס, יחד עם ססיליה דין והלנה כריסטנסן, אחת מ"הפנים החדשות" של חברת הביגוד היפנית Uniqlo. עוד באותה שנה השתתפה בווידאו קליפ של השיר "Stalker" של להקת Turin Brakes. באוקטובר 2007 שיחקה במחזה רדיופוני של ה-BBC בשם "Wes Bell" מאת מת'יו ברוטון.
ב-2008 הופיעה פרס בסרט קצר בשם "Son" שכתב וביים דניאל מולוי, שזכה בפרסים בינלאומיים בהם הסרט הקצר הבריטי הטוב ביותר בפסטיבל הסרטים הבינלאומי של אדינבורו. היא גם כיכבה בסרט "Inseparable" לצדו של בנדיקט קמברבאץ', ובסרט "In Transit", סרט דרמה המתרחש ברוסיה בתקופת מלחמת העולם השנייה, בהשתתפות ג'ון מלקוביץ'.
ב-2010 הייתה פרס מועמדת לפרס אינדפנדנט ספיריט בקטגוריית שחקנית המשנה הטובה ביותר על הופעתה בסרט "50 גברים מתים מהלכים".
ב-2012 הופיעה פרס בתפקיד הראשי בדמות רוזמרי בדרמה התקופתית "Where I Belong". ב-2015 גילמה את דמותה של אמילי דייוויסון בסרט הקולנוע "סופרג'יסטיות".